હાલ તો અમારે ત્યાં પ્રેક્ટિસ માટે કોઈ મેદાન નથી. કસરત કરી શકાય તેવી જરૂરી સુવિધાઓના અભાવ વચ્ચે પણ અમે ધીરજ રાખીને મહેનત કરીએ છીએ. અત્યાર સુધી આ જ રીતે અમારા ગામના યુવાનો મહેનત કરતા આવ્યા છે. નિવૃત્ત જવાનો ટ્રેનિંગ સેન્ટર માટે અનેક વાર રજૂઆતો કરી ચૂક્યા છે પણ સરકાર તરફથી કોઈ હકારાત્મક જવાબ મળ્યો નથી. સૈનિકોએ કપરી પરિસ્થિતિ વચ્ચે જીવવાનું હોવાથી આવી અગવડોને પણ અમે ટ્રેનિંગનો એક ભાગ માનીને મન મનાવી લઈએ છીએ.”